**Barn og unges representant i plan- og byggesaker**

**INSTRUKS FOR BARN OG UNGES REPRESENTANT I ØYER KOMMUNE**

**Godkjent av konstituert kommunedirektør Annikken Reitan Borgestrand**

1. De [rikspolitiske retningslinjene](https://lovdata.no/dokument/SF/forskrift/1995-09-20-4146) sammen med egne kommunale bestemmelser skal ligge til grunn for barn og unges representants arbeid.
2. Kommunestyret har det politiske ansvaret for å følge opp de rikspolitiske retningslinjene.
3. Kommunedirektør skal oppnevne en kommunalt ansatt som barn og unges representant i plan- og byggesaker.
4. Kommunedirektøren har ansvar for å påse at barn og unges representant på et tidligst mulig tidspunkt blir orientert om alle planer/saker som kan ha betydning for barn og unges oppvekstsvilkår.
5. Barn og unges representant har ansvar for å se til at barn og unges interesser blir synliggjort og ivaretatt i henhold til plan- og bygningslovens bestemmelser i kommunal planlegging.
6. Barn og unges representant har rett til å delta i selve planprosessen.
7. Barn og unges representant skal bidra til å sikre at barn og unge gis anledning til å delta i planprosessen og til å bli hørt i plansaker som vedrører barn og unge.
8. Barn og unges representant har i kommunale folkevalgte organer (med unntak av kontrollutvalget):

• møterett

• talerett

• forslagsrett - utvalget bestemmer om forslagene skal realitetsbehandles

• rett til protokollmerknader

• rett til selv å reise saker som er av betydning for barn og unges oppvekstsvilkår

1. Barn og unges representant skal drive aktivt informasjonsarbeid om sin funksjon overfor barn og unge, foreldre og andre som kan ha spesiell interesse og ansvar for barn og unges situasjon og oppvekstmiljø.

Det vises forøvrig til Plan og bygningsloven.

Pr. januar 2021 ivaretar aktivitetskoordinator Hilde Odden Rom funksjonen. Hilde Odden Rom er organisert i tjenesteenhet kultur og fellestjenester.